# data[].attributes.attachment_link.title
Apulanta - Valot Pimeyksien Reunoilla (Lyrics)

# data[].attributes.attachment_link.title
Taakkana läheisriippuvuus - Kenen elämää elät? - Väestöliitto

# data[].attributes.attachment_link.description
Edistämme lasten, nuorten ja perheiden hyvinvointia, seksuaaliterveyttä, moninaisuutta ja ihmisoikeuksia Suomessa ja maailmalla.

# data[].attributes.attachment_link.readable_text
Läheisriippuvuudesta ei kärsitä vain päihdeperheissä, vaan myös muissa ihmissuhteissa, joissa esiintyy narsismia, vastuuttomuutta, käytöshäiriöitä, henkistä tai fyysistä väkivaltaa, psyykkistä sairautta tai jyrkkää uskonnollisuutta.

Usein näissä ihmissuhteissa on kiellettyä nostaa esiin ristiriitoja ja ongelmia, ilmaista tunteita, keskustella rehellisesti, leikkiä, hassutella, olla heikko ja epätäydellinen. Läheisriippuvainen kokee olevansa muiden armoilla.

LÄHEISRIIPPUVUUS VOI OLLA ONGELMASI, JOS

tunnet mielihyvää, kun toinen tarvitsee sinua. Pelkäät tulevasi hylätyksi, jos et ole tarpeellinen muille.

ahdistut, tunnet sääliä ja syyllisyyttä muiden ongelmista ja koet olevasi velvollinen auttamaan. Tämän vuoksi pyrit kontrolloimaan ihmisiä ja tilanteita, jotta ihmiset käyttäytyisivät ja asiat menisivät mielesi mukaan.

et tiedä, mitä itse haluat ja tarvitset, vaan kohdistat voimasi toiseen ja hänen ongelmiinsa. Seksisuhteessakin olet huolehtija, suoritat seksiä miellyttääksesi toista.

tunnet arvottomuutta, syyllisyyttä ja häpeää. Siedät huonoa kohtelua säilyttääksesi toisen kiintymyksen.

tunnetilasi on riippuvainen toisen tunnetilasta. Koet herkästi itsesi syylliseksi toisen ärtymykseen, kiukutteluun ja vihanpuuskiin. Elämäsi tuntuu tyhjältä ilman huolia, kaaosta tai kriisiä. Samalla tunnet olosi kiusatuksi ja painostetuksi ja syytät muita omasta jamastasi.

pelkäät tekeväsi virheitä, vaadit itseltäsi täydellisiä suorituksia ja odotat kiitosta. Tunnet syyllisyyttä voimakkaista vihantunteistasi ja pyrit tukahduttamaan ne.

ajaudut kerta toisensa jälkeen ihmissuhteisiin, joissa voit huonosti. Etsit rakkautta ja hyväksyntää ihmisiltä, jotka eivät pysty rakastamaan. Sinulla on taipumus muihin riippuvuuksiin, kuten työnarkomaniaan, liikasyömiseen tai alkoholismiin.

NÄIN IRTI LÄHEISRIIPPUVUUDESTA

Hyväksy, ettet voi ratkaista muiden ongelmia. Et ole vastuussa toisen mielialoista tai hyvin- tai pahoinvoinnista.

Vähennä vastuutasi. Ole terveesti itsekäs ja opettele sanomaan ei.

Opettele hyväksymään ja kokemaan tunteesi.

Ilmaise tarpeesi ja toiveesi suoraan. Puhu minä-muodossa tunteistasi, toiveistasi ja ajatuksistasi: minusta tuntuu... minun mielestäni... minä ajattelen... minä toivon... minä tarvitsen...

Anna itsellesi lupa myös epäonnistua.

Hae sellaisten aikuisten seuraa, jotka pärjäävät omillaan ja joita sinun ei tarvitse hoitaa, mutta joiden kanssa voit jakaa asioita.

Lue lisää
Narsisti ei näe virheitään
Testaa osaatko riidellä oikein
Miten eroon riippuvuudesta

# data[].attributes.attachment_link.description
Läheisriippuvuudesta ei kärsitä vain päihdeperheissä, vaan myös muissa ihmissuhteissa, joissa esiintyy narsismia, vastuuttomuutta, käytöshäiriöitä, henkistä tai fyysistä väkivaltaa, psyykkistä sairautta tai jyrkkää uskonnollisuutta. Usein näissä ihmissuhteissa on kiellettyä nostaa esiin ristiriitoja ja ongelmia, ilmaista tunteita, keskustella rehellisesti, leikkiä, hassutella, olla heikko ja epätäydellinen. Läheisriippuvainen kokee olevansa muiden armoilla.

# data[].attributes.attachment_link.description
Adult Children of Alcoholics (ACA) on maailmanlaajuinen ohjelma, joka perustuu 12 askeleeseen ja 12 perinteeseen. Ohjelma on tarkoitettu miehille ja naisille, jotka kasvoivat alkoholistisissa tai toimintahäiriöisissä perheissä ja jotka haluavat tervehtyä ja tiedostaa itselleen tuhoisat käyttäytymismallinsa jakamalla keskenään kokemuksensa, voimansa ja toivonsa. Toiminnan periaatteita ovat vapaaehtoisuus, anonymiteetti ja luottamuksellisuus.

# data[].attributes.attachment_link.title
Onko läheiselläsi alkoholiongelma? - Al-Anon - Vertaistukea alkoholistien läheisille

# data[].attributes.attachment_link.description
Suomessa on arvioitu olevan noin 500 000 alkoholin suurkuluttajaa. Jokaisella heistä on 4-5 läheistä, joiden elämään hänen alkoholinkäyttönsä vaikuttaa tai on vaikuttanut tavalla tai toisella.